**Kriterier Foreningsprisen 2020**

NJFFs foreningspris er etablert for å hedre en eller flere foreninger som innenfor inneværende landsmøteperiode har utmerket seg med fremragende innsats.

Prisen består av et diplom samt et beløp basert på avkastning av NJFFs fonds i perioden fra forrige landsmøte.

**KRITERIER FOR TILDELING AV FORENINGSPRISEN 2020**

NJFFs foreningspris er etablert for å hedre en eller flere foreninger som innenfor inneværende landsmøteperiode har utmerket seg med fremragende innsats i henhold til følgende kriterier:

* Markert seg som en synlig forening m.h.t. til å fremme jakt- og fiskeinteressene i sitt lokalmiljø.
* Hatt god rekruttering i landsmøteperioden.
* Bidratt til å utvikle attraktive medlemstilbud og aktiviteter for medlemmene.

**INNSTILLING AV FORENINGER OG TILDELING**

* Begrunnet forslag på foreninger til NJFFs foreningspris fremmes til fylkeslagets styre som avgir innstilling til Forbundsstyret. Frist for forslag følger de frister som gjelder for innsending av saker til landsmøtet.
* Tildelingen besluttes av Forbundsstyret.
* Overrekkelse av NJFFs foreningspris skal skje på landsmøtet. To representanter fra tildelte foreninger inviteres for å motta prisen.
* Hedersbevisningen består av diplom og en nærmere fastsatt sum penger vedtatt av Forbundsstyret. Beløpets størrelse fastsettes i henhold til vedtekter og avkastningen i NJFFs fond.